Novi verski pokreti u SAD
Nova generacija evandjelista i drugih hrišćana, kada je reč o veri, traži drugačije, ličnije iskustvo, uz drugačiji politički ton
NARR: Nedelja je jutro u kafeu Džemin Džava (Jammin Java) u mestu Viena u Virdžiniji. Grupa ljudi okupila se u zadnjem delu kafića, kako bi se molila. Jasno je da ovo nije obična crkva. To je novi način veroispovesti koji je proistekao iz evandjelističkog hrišćanstva – a zove se Emerging Church – Crkva u nastanku. Ova konkretna grupa naziva se „Zajednička trpeza“ (Common Table“). Njeni članovi su pretežno mladi, a mnogi su u živonoj fazi kada zasnivaju porodicu. Majk Stavland je jedan od organizatora „Zajedničke trpeze“. Evandjelisti i drugi fundamentalisti posmatraju hrišćansku Bibliju kao doslovnu istinu. Pre samo jedne generacije, okupljali su se u crkvama čije se članstvo merilo u hiljadama. Takozvane „megacrkve“ imale su harizmatične pastore koji su držali vatrene propovedi na teme poput abortusa ili homoseksualnosti. Ali Crkva u nastanku odstupa od svega toga. Nikome se ne govori u šta da veruje. Umesto toga, postoje diskusije. Ove nedelje, tema su bila ljudska prava, i predvodnica molitve, Ejmi Mofit, pročitala je jedno anonimno priznanje. Majk Stavland kaže da je u redu dovesti u pitanje sve – pa čak i najosnovnija načela hrišćanstva. I tako se u ovom kafeu okuplja grupa mladih, posvećenih ljudi koji traže novi način da ispovedaju svoju veru. Žena koja vodi službu je nešto što se ne može videti u velikim crkvama. Ejmi Mofit kaže da je desničarska politika mnoge prisutne vernike odbila od mega-crkava. Mladi Amerikanci sve više odbacuju tradicionalne crkve. Jedna studija je ustanovila da se broj onih starih izmedju 18 i 29 godina koji kažu da se ne poistovećuju ni sa jednom veroispovešću više nego udvostručio u poslednje dve decenije. Na prezentaciji te studije, profesor univerziteta Notr Dam, Dejvid Kembel, naveo je da pokret Crkve u nastanku ne mora da bude ono što će privući takve mlade ljude. Stručnjaci kažu da bi, na kraju, ovaj pokret u nastanku mogao da podeli američke evandjeliste, ali je takodje možda najbolja nada da se mladi – kojima se ne dopada politizovana religija – vrate crkvi, pa makar i u lokalnom kafiću.